Suku Jambak

Suku Jambak adolah salah satu suku (klan) nan ado di etnis Minangkabau. Suku ko basamo jo suku Kutianyie marupoan pacahan-pacahan dari suku Guci nan tamasuak bagian dari Lareh Koto Piliang nan dikana jo prinsipnyo tu “bajanjang naiak, batanggo turun”. Cuman babedo lo jo suku induaknyo, kalau mancaliak ka karabaik pasukuan nan ado di Kota Padang, suku Jambak bakarabaik jo suku Sumagek, suku Mandaliko, dan suku Panyalai nan tamasuak bagian dari Lareh Bodi Chaniago nan dikana jo prinsipnyo tu “tagak samo tinggi, duduak samo randah”, sadangkan suku-suku pacahannyo sorang nan tasabuik namonyo suku Malayu dan suku Sipisang iko mamakai adaik Lareh Koto Piliang saroman suku induaknyo suku Jambak nan suku Guci tu baitu pulo, walaupun suku Malayu ko ado juo nan mamakai adaik Lareh Koto Piliang jo adaik Lareh Bodi Chaniago sakalian nan iko bisa juo dikecek'an sabagai Lareh Nan Panjang.
Adopun kalau dicaliak ka daerah nan ado di Kota Bukiktinggi, tapeknyo di Kel. Bukik Cangang Kayu Ramang, Kec. Guguak Panjang, suku Jambak di sinan mamakai kaduo aliran (Lareh Koto Piliang jo Lareh Bodi Chaniago) sakalian nan badampak pado bantuak rumah gadang dan adaik istiadaik. Pado rumah adaik suku Jambak, rumah ko indak punyo anjuang nan kaduo ujuang rumah gadang dan balantai data saroman rumah gadang Bodi Chaniago. Cuman, dalam adaiknyo dikana istilah bajanjang naiak, batanggo turun nan marupoan model kapamimpinan kalarehan Koto Piliang. Hal ko mancaminan integrasi antaro konsep kalarehan Bodi Chaniago jo Koto Piliang pado adaik suku Jambak di Bukik Cangang Kayu Ramang. Dan pamakaian kaduo lareh sakalian bisa juo dikecek'an mamakai Lareh Nan Panjang. Kalau dicaliak baliak ka baradonyo suku Jambak nan ado di Kota Padang, baati suku Jambak ado nan sistem adaiknyo mamakai Lareh Bodi Chaniago dan ado juo nan mamakai Lareh Nan Panjang bahubuang pamakaian kaduo lareh sakalian.
Jadi, kamungkinan suku Jambak pado awalnyo mamakai Lareh Koto Piliang hinggo tajadi parubahan pamakaian sistem adaik manjadi Lareh Nan Panjang kalau dicaliak mode tu, hinggo ado juo sasudah tu barubah manjadi Lareh Bodi Chaniago. Dan iko babedo jo suku Guci nan marupoan suku induaknyo dan baitu juo Suku Malayu jo suku Sipisang nan marupoan suku-suku pacahannyo, dima katigonyo pado dasanyo mamakai Lareh Koto Piliang. Sahinggo bisa dicaliak bahwa di antaro suku-suku nan pado dasanyo barado di bawah nauangan Lareh Koto Piliang (salain suku Koto dan suku Piliang) ado juo nan mangalami parubahan pamakaian sistem adaik nan juo mamakai Lareh Bodi Chaniago sakalian nan baati bisa dikecek'an sabagai Lareh Nan Panjang, dima iko tajadi pado suku Jambak dan Suku Malayu. Bedonyo, suku Jambak dicaliak kini ko ado nan mamakai Lareh Bodi Chaniago dan ado juo nan mamakai Lareh Nan Panjang, sadangkan Suku Malayu pado dasanyo mamakai Lareh Koto Piliang dan ado juo nan mamakai Lareh Nan Panjang.
Dalam versi lain, suku ko adolah rombongan pangambaro nan dipimpin Hera mong Champa/Harimau Champo nan datang dari Tiongkok, Champa, dan Siam. Versi ko cukuik babedo jo asa usua suku Jambak nan jaleh marupoan pacahan dari suku Guci nan tu jaleh lahia dari etnis Minangkabau tu sorang. Cuman soal ko indak punyo referensi pandukuang nan kuek dan malah ado di antaro urang Minang sorang nan manolak hal ko dikaranoan suku ko iyolah pacahan dari suku Guci ko, dan panolakan ko juo dikaranoan hal ko kasannyo 'bapasoan' dalam marelasian antaro "Champa" jo "Jambak" nan panyabuik'an kaduo namonyo ampia mirip.
Suku Jambak ko marupoan pacahan dari suku Guci. Salain tu, pacahan lainnyo dari suku Guci nan dikatahui iyolah suku Kutianyie. Sahinggo de' hubungan antaro suku-suku ko, ado pulo nan mangecek'an kalau urang dari suku Jambak, suku Guci, dan suku Kutianyie indak buliah saliang nikah de' katigonyo samo-samo bainduak ka suku nan ciek yaitu suku Guci. Walau katigonyo lah babedo sukunyo, itu masih dianggap asanyo ciek, dan adopun misal buliah nikah sasuku walau babedo datuak itupun indak juo diterap'an di sadolah suku-suku nan ado di nagari-nagari dalam Ranah Minangkabau.
Parihal sistem adaik nan dipakai de' suku Jambak, cando nan tasabuik, kalau dicaliak ka suku Guci nan marupoan suku induaknyo, awak tau juo bahwa sistem adaik nan dipakai tu Lareh Koto Piliang jo prinsipnyo “bajanjang naiak, batanggo turun”. Cuman babedo lo jo suku induaknyo, kalau mancaliak ka karabaik pasukuan nan ado di Kota Padang, suku Jambak bakarabaik jo suku Sumagek, suku Mandaliko, dan suku Panyalai nan tamasuak bagian dari Lareh Bodi Chaniago nan dikana jo prinsipnyo tu “tagak samo tinggi, duduak samo randah”, sadangkan suku-suku pacahannyo sorang nan tasabuik namonyo Suku Malayu dan suku Sipisang ko mamakai adaik Lareh Koto Piliang saroman suku induaknyo suku Jambak yaitu suku Guci nan baitu pulo.
Balain lo kalau dicaliak ka daerah nan ado di Kota Bukiktinggi nan alah disabuik sabalunnyo, tapeknyo di Kel. Bukik Cangang Kayu Ramang, Kec. Guguak Panjang, suku Jambak di sinan mamakai kaduo aliran (Lareh Koto Piliang jo Lareh Bodi Chaniago) sakalian nan badampak pado bantuak rumah gadang dan adaik istiadaik. Pado rumah adaik suku Jambak, rumah ko indak punyo anjuang nan kaduo ujuang rumah gadang dan balantai data saroman rumah gadang Bodi Chaniago. Cuman, dalam adaiknyo dikana istilah bajanjang naiak, batanggo turun nan marupoan model kapamimpinan kalarehan Koto Piliang. Hal ko mancaminan integrasi antaro konsep kalarehan Bodi Chaniago jo Koto Piliang pado adaik suku Jambak di Bukik Cangang Kayu Ramang.
Jadi, kamungkinannyo suku Jambak awalnyo mamakai sistem Lareh Koto Piliang. Bisa jadi pas suku Jambak alah mamanca ka babagai wilayah, hinggo lah ado paadaban di wilayah tu sampai sakian lamo, di masiang-masiang wilayah ado pakambangan suku Jambak nan antaro ciek jo nan lainnyo indak lah samo. Dalam studi kasus mode di Kota Padang, suku Jambak basistem Lareh Bodi Chaniago, sadangkan mode di salah satu daerah di Kota Bukiktinggi lah babedo juo de' suku Jambak di sinan mamakai sistem Lareh Koto Piliang jo Lareh Bodi Chaniago basamoan.
Dalam versi lain, suku Jambak marupoan suku pangambaro nan datang dari tanah Tiongkok, tapi parihal ko iyo bana indak jaleh de' nan mode awak tau kalau dalam panakanannyo suku Jambak ko pado dasanyo bainduak ka suku Guci nan dalam artian suku ko pacahan dari suku lain nan dari etnis Minangkabau juo. Nan iko dicaritoan bahwa kahadiran suku dari tanah sabarang tasabuik sampai manyeba ka wilayah daratan Minangkabau. Kabiasaan urang Tiongkok nan malakukan pangambaroan jo sistem ekspansi itu tajadi di Koto Tuo, kalompok nan mangambaro tasabuik dikana jo turunan suku Campa, mereka datang jo saurang pimpinan rajo padusi nan banamo Hera Mong Campa. Ciek riwayaik mangecekkan Hera Mong Campa datang dari Mongolia.
Urang Tiongkok pado wakatu itu mampunyoi kabiasaan baparang, kadatangan mereka di ranah Koto Tuo pun dilakuan jo paparangan. Dari pajalanan panjang suku Campa di tanah Agam akhianyo mambuaan hasia jo manyingkianyo panduduak nan mandiami Koto Tuo sabalunnyo jo mereka iduik bakambang di wilayah tasabuik sampai manyeba ka bara daerah di Minangkabau. Sabahagian pandapek mangecek'an panduduak nan mandiami Koto Tuo sabalun bangso Tiongkok datang dipabuliahan tingga di daerah asa mereka jo sarat mangikuik'i aturan-aturan urang Campa jo sabahagian pindah ka daerah Kayu Tanam Pariaman jo kalompok ko nan bakambang manjadi suku Sikumbang di Pariaman sampai ka wilayah Pasisia Selatan. Artinyo suku Sikumbang bukan bahagian dari suku Bodi Caniago maupun Koto Piliang hanyo sajo samo-samo kaum nan datang dari daerah nan samo yaitu Turkestan.
Jauah sabalum dikenalnyo namo Minangkabau, kahadiran suku Campa alah manyebar di wilayah Agam sasudah mereka mangalahan para pangambaro Turkestan, manuruik ciek carito kabaradoan suku Campa di Tanah Agam tajadi sabalum pindahnyo kaum Koto Piliang ka Luhak Limo Puluah Koto, itu mangkonyo tanah Agam dikana sabagai Luak Nan Tangah. Karano proses panjang eksistensi pangikuik Hera Mong Campa di Tanah Agam, tajadilah parubahan sabuah dari suku Campa manjadi suku Jambak, samo halnyo jo kisah Payokumbuah nan konon barasa dari kato Payau Kumuah. Pamekaran wilayah patamo de' suku Jambak adolah ka daerah Panampuang (salah satu nagari di Kacamatan Ampek Angkek) jo sasudah itu manyeba sampai ka saluruah wilayah lainnyo.
Dari kaduo hal ko pado dasanyo babedo juo, karano Champa adolah namo daerah, sadangkan "Jambak" pado dasanyo adolah buah jenis jambu nan baukuran gadang. Bisa dicaliak bahwa di antaro bara suku pado etnis Minangkabau ado nan namonyo marupoan namo buah, mode suku Sipisang (Pisang) dan suku Dalimo. Kalau misal sabuik se bahwa kaduo versi di ateh bakaik'an, mangko bisa jadi suku ko lahia dari suatu ikatan panikahan antaro urang Minang nan kamungkinan masih basuku Guci dari pihak padusi jo kalangan rombongan Hera mong Champa/Harimau Champo dari pihak laki-laki, mengingek bahwa etnis Minangkabau manganuik sistem matrilineal.
Memang indak dipungkiri bahwa badasakan babagai sumber dalam kajian ilmu etnologi, antropologi, arkeologi, dan genetika, disabuik'an bahwa moyang urang Minangkabau di antaronyo baasa dari Champa, Siam, Cino salatan, India balakang, Parsia, dan Eropa. Cuman parihal Champa ko indaklah bisa direlasian langsuang baitu se jo suku Jambak ko de' hanyo karano maliek namonyo nan hampia mirip bunyinyo. Karano suku-suku di Minangkabau ko lahia dari paadaban nan alah tabantuak lamo, apolae suku Jambak ko marupoan pacahan dari suku lain yaitu suku Guci. Sadangkan moyang urang Minangkabau manjadi cika baka nan mambantuak awal paadaban Minangkabau dan kabaradoannyo pado maso nan jauah sabalun suku-suku ko tabantuak.
Di daerah Malalo (nan mancakuik Nagari Padang Laweh Malalo jo Nagari Guguak Malalo), Kec. Batipuah Salatan, Kab. Tanah Data, suku Jambak mangalami patumbuahan populasi nan pasek nan mangakibaikan mereka musti mamakarkan diri manjadi 10 pacahan suku yaitu:
Kabiasaan suku Jambak di antaronyo adolah: mereka suka iduik bakalompok sasamo urang Jambak. Apobilo malakuan kagiatan manaruko atau mambukak lahan baru, mako wilayah tasabuik diagiah namo sasuai jo namo suku mereka. Indak heran kalau di satiok wilayah nan ado di Sumatera Barat ado kampuang jo sabutan Kampuang Jambak. Sacara genetik mereka pado saik usia lanjuik mangidap panyakit tuli. Dalam masyarakaik suku ko labiah banyak manuruik jo labih banyak diam artinyo indak suko neko-neko.
Kabiasaan suku Jambak di antaronyo adolah :
1. Mereka suka hidup berkelompok sesama urang Jambak.
2. Apabila melakukan kegiatan manaruko atau membuka lahan baru, mangko wilayah tasabuik diberi namo sesuai jo namo suku mereka, tidak heran kalau disetiap wilayah nan ado di Sumatera Barat ado kampuang jo sebutan Kampuang Jambak.
3. Secara genetic mereka pado saat usia lanjut mengidap penyakit tuli.
4. Dalam masyarakaik suku ko lebih banyak menurut jo lebih banyak diam artinya tidak suka neko-neko.
5. Hal nan di luar nalar awak adolah apobilo malakukan pesta acok tibo hujan, konon carito ko adolah pasumpahan Hera Mong Campa katiko kamarau panjang nan malando daerah mereka. Sehingga mamohon pado Tuhan agar diturunkan hujan pado saaik butuah hujan jo kabatulan wakatu tu mereka sangaik butuah hujan karano ka malaksanoan pesta.
Ado ciek hal nan unik dari Suku Jambak, yaitu saaik malakukan pesta baralek, tajadi hujan dareh nan bahkan kajadiannyo saik cuaco paneh jo indak ado tando hujan sabalunnyo. Konon carito ko adolah pasumpahan Hera Mong Campa katiko kamarau panjang nan malando daerah mereka. Sahinggo mamohon pado Tuhan agar diturunan hujan pado saaik butuah ujan jo kabatulan waktu tu mereka sangaik butuah hujan karano akan malaksanoan pesta.
Carito lain mangecekan alasan istilah tasabuik malegenda hinggo saaik ko iolah ucapan kutukan dari saurang kakek tuo nan bajalan tagopoh-gopoh saaik matahari terik, kakek tasabuik mancaliak dari kajauhan ado nan maadoan pesta baralek. Si kakek tasabuik mandatangi tampek tasabuik hanyo untuak mamintak sagaleh aia minum, namun para tamu nan mancaliak kahadiran kakek tasabuik maraso jijik jo kahilangan salero makan sabab kakek tasabuik bapakaian kumuah jo bajalan jo bantuan tungkek kayunyo.
Tuan rumah nan mancaliaknyo maraso malu jo para tamu undangan, lalu mausia kakek tasabuik jo parasaan kesal, si kakek langsuang malontaran kato-kato kutukan agar diturunan hujan. Lamo sasudah tu tibo-tibo langik manjadi gelap jo sakatiko hujan turun sangaik derasnyo. Urang-urang di acara baralek tasabuik manjadi kawalahan karano pesta mereka indak bajalan lancar dek turun hujan.
Bakambangnyo suku Jambak jua sama saroman suku-suku nan bakambang di Luhak Tanah Data, suku Jambak juo bakambang manjadi babarapo bahagian. Manuruik pandapek nan paliang kuek adolah suku Jambak bakambang manjadi ampek suku sakalipun ado nan bapandapek suku Jambak bakambang manjadi tujuah suku, iko juo diistilahan jo Jambak Tujuah Janjang, akan tatapi nan baru saya tamui turunan suku Jambak baru ampek namo lain. Salah ciek suku Jambak nan bakambang adolah: Suku Salo, Suku Kutianyia, Suku Harau, Suku Patopang.
Suku Jambak tadiri dari 7 suku adaik :
a. Suku Jambak Kubang, niniaknyo Dt. Palimo turun dari Kapau.
b. Suku Jambak Puhun, niniaknyo Dt. Rajo Endah turun dari Mungka/ 50 Kota.
c. Suku Jambak Pasia, niniaknyo Dt. Tumangindo turun dari Sungai Janiah/Baso.
d. Suku Jambak Kutianyia, niniaknyo Dt. Nan Basa turun dari Mungka.
e. Suku Jambak Ujuang Tanjuang, niniaknyo Dt. Bajangguk turun dari Kubang/Baso.
f. Suku Jambak Tanjuang Mangkudu, niniaknyo Dt Bunsu turun dari Kubang.
g. Suku Jambak Tangkamang, niniaknyo Dt Tan Marajo turun dari Kubang.